Orðstír þýðingarverðlaun afhent í þriðja sinn Heiðursverðlauninin Orðstír voru veitt í þriðja sinn á Bessastöðum þann 26. apríl . Verðlaunahafar voru þau Silvia Cosimini frá Ítalíu og John Swedenmark frá Svíþjóð . Þau fá viðurkenningarskjal og verðlaunafé að launum . Orðstír , heiðursverðlaun fyrir þýðingar íslenskra bókmennta á erlendar tungur , eru afhent annað hvert ár í tengslum við Bókmenntahátíð . Viðurkenningin er veitt einstaklingum sem hafa þýtt verk úr íslensku á annað mál með vönduðum hætti og með þeim árangri að aukið hafi hróður íslenskrar menningar á erlendum vettvangi . Samanlagt hafa farið frá þeim einar 120 vandaðar þýðingar . Að ORÐSTÍR standa Miðstöð íslenskra bókmennta , Íslandsstofa , Bandalag þýðenda og túlka , embætti Forseta Íslands og Bókmenntahátíð í Reykjavík .